hu hu hu en en hu hu en hu hu en en hu hu hu hu en hu hu en hu en hu en en hu en hu hu hu hu hu hu en hu en hu en en hu hu en hu hu hu hu hu hu en hu hu en hu hu hu hu en hu hu hu hu hu hu hu hu hu hu hu hu hu hu hu en hu hu en hu en hu hu hu hu hu en hu en hu en hu en hu en en en hu hu hu hu hu hu en en en
Nyelvtudás szintek - mire érdemes ráhajtanod? - DynEd Angol
Sima út az angol nyelvtudáshoz
A nyelvtudás szintek ismerete nagyon fontos tájékozódási pont, amikor célokat tűzöl ki a nyelvtanulásban. Sok félreértés van akörül, hogy vajon milyen szinten kellene ismerni egy nyelvet, hogy használni tudjad a mindennapi életben. Ha elolvasod ezt a bejegyzést, meglátod, hogy akár már alacsonyabb szintű nyelvtudás is tökéletesen elég lehet számodra. Jobban meg tudod tervezni a nyelvtudás megszerzéséhez szükséges időt, elégedettebb leszel az elért eredménnyel.
Ismerd meg a nyelvtudás szinteket, és tudd meg, melyik mit takar. Legyenek reálisak az elvárásaid, mielőtt ítéletet mondasz magadról! Ebből a bejegyzésből megtudod, mit takarnak a nyelvtudás szintek és nyelvvizsga szintek.
Az előző bejegyzés arról szól,  mi szükséges az aktív beszédkészség fejlesztéséhez. Megérted belőle, hogy sokan miért nem tudnak még felsőfokú nyelvvizsgával sem idegen nyelven beszélni.
Mi a CEFR? Miért létezik a Közös Európai Nyelvi Referenciakeret? Megtudod ebből a két perces videóból.
Mit jelent az anyanyelvi szint?
A bevezetésben említett párhuzam a vonzó külső és a jó nyelvtudás között nem teljesen véletlen. Nagyon sokan várják el maguktól azt, hogy pont úgy beszéljenek idegen nyelven, mint az anyanyelvükön. Az, ahogyan beszélsz, alapvetően befolyásolja, hogyan ítélnek meg mások téged. Éppen úgy, mint ahogyan a viselkedésed és öltözéked alapján is megítélnek téged. Egy magyar ember beszédstílusa, szókincse alapvetően befolyásolja azt, ahogyan a műveltségéről, intelligenciájáról gondolkodsz. Az attól való félelem, hogy idegen nyelven beszélve te is automatikusan lejjebb csúszol mások előtt a megítélésben, irreálisan magas elvárásokat ébreszt benned saját magad iránt.
Egy magyar ember angol nyelvtudását csak egy angol ember magyar nyelvtudásával lenne szabad összehasonlítani. Mégis sokan az angol nyelvtudásukat egy angol anyanyelvű nyelvtudásához mérik. Ez teljesíthetetlen és rengeteg frusztráció forrása.
Az anyanyelvi szintű nyelvtudás azt jelenti, hogy a szavak és kifejezések olyan jelentésbeli árnyalatait is ismered, érzed, amiket kívülről lehetetlen megtanulni. A nyelv az érzések szintjén is hat rád.  A dialektusokat nem csak megkülönbözteted és megérted, hanem utánozni is tudod és érzések, vélemények, érték ítéletek is kapcsolódnak hozzájuk.
Jó példa erre a káromkodás – azt a pár darab szitokszót, amivel az angolok rendelkeznek, te is hamar megtanulod. De nem váltják ki benned azokat az érzéseket, amiket a magyar megfelelőjük. Nincs benned ugyanaz a gátlás, amikor kimondod őket és nem váltanak ki benned ugyanolyan haragot vagy szégyent, amikor hallod őket. És egy angol gyerekdal sem idéz fel benned semmilyen emléket, míg egy magyar dalocska igen. Ez az anyanyelvi szint.
Az első feladat az idegen nyelv használata felé az, hogy lejjebb csavarod az elvárásaidat. Csak a legritkább esetben tanulnak meg anyanyelvi szinten egy idegen nyelvet azok, akik felnőtt korukban sajátítják el azt. Évtizedek után is megmarad a sajátos kiejtés, a néha furcsa szóválasztás és mondatfelépítés.
A nyelvtudás szintek besorolása a használati értéken keresztül történhet kizárólag. A Közös Európai Referenciakeret pontosan erre tesz kísérletet. A nyelvvizsga szintek besorolása is a Közös Európai Referenciakeret iránymutatásai alapján történik. Ez a Referenciakeret (CEFR) a nyelvtudás szintek tekintetében 6 szintet különböztet meg: A1, A2, B1, B2, C1, C2.
Kíváncsi vagy milyen az angol nyelvtudásod? Erre a linkre kattintva ingyen letesztelheted!
A nyelvtudás szintek egyenkénti áttekintése
A1 – a nyelvtudás szintek közül a belépő szint. Ismerkedés az idegen nyelvvel.
Képes egyszerű kapcsolatteremtésre, ha a másik személy hajlandó a mondanivalóját kissé lassabban vagy más kifejezésekkel is megismételni, illetve segíti a mondanivaló megformálását. Fel tud tenni és meg tud válaszolni olyan kérdéseket, amelyek a mindennapi szükségletek konkrét kifejezésére szolgálnak. Egyszerű kifejezésekkel és mondatokkal be tudja mutatni a lakóhelyét és az ismerőseit.
Mire elég az A1 nyelvtudás szint?
Ez a szint – ha valóban használni tudod – egész sok mindenre elég. Tudsz vele jegyet venni, ételt rendelni, megkérdezni azt, hogy mi hol van. És mivel már néhány hét alatt eljuthatsz erre a szintre, igazán nincs okod arra, hogy több év nyelvtanulás után se merj megszólalni angolul. Ha mégis, akkor az elvárásaiddal van probléma, nem a nyelvtudásoddal.
A2 – kezdő nyelvtudás szint, az emberek többsége ide jut el, ha az aktív beszédhasználatot nézzük
Az egyszerű, rutinszerű helyzetekben egyszerű és közvetlen módon cserél információt mindennapi tevékenységekről vagy témákról. A nagyon rövid információcserére még akkor is képes, ha egyébként nem ért meg eleget ahhoz, hogy a társalgásban folyamatosan részt vegyen. Egyszerű eszközökkel és mondatokkal tud beszélni a családjáról és más személyekről, életkörülményeiről, tanulmányairól, jelenlegi vagy előző szakmai tevékenységeiről.
Mire elég az A2 nyelvtudás szint?
Ezzel a szinttel már akár villoghatsz is, ha van bátorságod használni. Egyértelműen látszik, hogy kezdő vagy a nyelvben és mégis elismerést vált ki másokban az, hogy megérteted magad. Ezen a nyelvtudás szinten beszélgetést kezdeményezhetsz bárkivel, szimpla ismeretséget köthetsz hotelben, szórakozóhelyen, konferencián. Akár még ügyeket is intézhetsz, ha például lakcímet kell bejelenteni vagy orvosi ellátást kérni. Elboldogulsz portással, rendőrrel, pincérrel. Nem érzed magad többé elveszettnek annak ellenére, hogy sokszor bele kell lapoznod a szótárba, mielőtt valakit megszólítasz.
B1 – a kezdő nyelvtudás szint
Elboldogul a legtöbb olyan nyelvi helyzetben, amely utazás során adódik. Felkészülés nélkül részt tud venni az ismert, az érdeklődési körének megfelelő, vagy a mindennapi témákról (pl. család, szabadidő, tanulás, munka, utazás, aktuális események) folyó társalgásban. Egyszerű kifejezésekkel tud beszélni élményekről, eseményekről, álmairól, reményeiről és céljairól. Röviden is meg tudja magyarázni, indokolni véleményét és terveit.
Mire elég a B1 nyelvtudás szint?
Ha valóban beszéled, és nem csak írásban bírod B1 szinten a nyelvet, akkor itt már helyet kap a spontaneitás is. Nincs szükséged szótárra, bárkivel elbeszélgetsz és ez nem csak informatív beszélgetés lehet, hanem valódi társalgás. Bárkinek emelt fővel mondhatod, hogy beszéled az idegen nyelvet – és ezt be is tudod bizonyítani!
B1-es nyelvtudással már pakolhatod a koffert és akár külföldre is költözhetsz. Képes vagy arra, hogy a hiányzó nyelvtudást a helyszínen, gyakorlatban pótold.
Az egyetlen igazán beszédközpontú online angol szintfelmérő tesztet ezen a linken találod. Kattints és ingyen elvégezheted!
B2 – igazi középfokú szint, tökéletesen megfelel a legtöbb célra
Az anyanyelvi beszélővel természetes, könnyed és közvetlen kapcsolatteremtésre képes. Aktívan részt tud venni az ismert témákról folyó társalgásban, úgy, hogy közben érvelve kifejti a véleményét. Világosan és kellő részletességgel fejezi ki magát számos, az érdeklődési körébe tartozó témában. Ki tudja fejteni a véleményét valamely aktuális témáról úgy, hogy részletezi a különböző lehetőségek előnyeit és hátrányait.
Mire elég a B2 nyelvtudás szint?
Ez a nyelvtudás szint gyakorlatilag mindenre elég, ami a mindennapi élethez és a munkavállaláshoz kell. Ezen a szinten beiratkozhatsz egy iskolába, felsőfokú tanulmányokat végezhetsz, állást vállalhatsz. A szakmai szókincs persze eleinte bővítésre szorulhat, de képes vagy könnyedén bővíteni azt. Teljes értékű munkaerőként csatlakozhatsz egy vállalathoz, mert minden helyzettel elboldogulsz.
Mindenki azt mondja, hogy felsőfokon beszéled a nyelvet, csak te tudod, hogy vannak hiányosságaid. Ha lejjebb csavarod az elvárásaidat magaddal szemben, akkor ezzel a szinttel tökéletesen elégedett lehetsz.
Sokan nem is lépnek tovább erről a szintről. Éveket élnek idegen nyelvi területen, de a családban még mindig az anyanyelvüket használják. Így az idegen nyelvi tudásuk megmarad a B2 szinten – és ez bőven elég is.
C1 – A nyelvtudás szintek felső emelete
Folyamatosan és gördülékenyen fejezi ki magát, ritkán keresi a szavakat és kifejezéseket. A nyelvet könnyeden és hatékonyan használja a különböző társadalmi és szakmai kapcsolatokban. Gondolatait, véleményét pontosan ki tudja fejteni; hozzászólásait a beszélőtársakéhoz tudja kapcsolni. Világosan és részletesen tud leírni bonyolult dolgokat úgy, hogy más kapcsolódó témaköröket is bevon, egyes elemeket részletez, és mondanivalóját megfelelően fejezi be.
Mire elég a C1 nyelvtudás szint?
Ezen a szinten beszéli a nyelvet a legtöbb ember, aki éveket tölt idegen nyelvi környezetben ÉS figyelmet szentelt annak, hogy folyamatosan javítsa a nyelvtudását. Már nem csak a környezeted, hanem te magad is azon a véleményen vagy, hogy jól tudod a nyelvet. Választékosan tudsz fogalmazni, apró jelentésbeli árnyalatokat is észreveszel, érted a vicceket, élvezed a szépirodalmat, a verseket.
C2 –  A mesterszint a nyelvtudásban
Könnyedén részt tud venni bármilyen társalgásban, vitában; nagy biztonsággal alkalmaz sajátos kifejezéseket és különböző nyelvi fordulatokat. Gördülékenyen, szabatosan, az árnyalatok finom kifejezésére is ügyelve beszél. Ha elakad, úgy kezdi újra és fogalmazza át a mondandóját, hogy az szinte fel sem tűnik.
Világosan és folyamatosan tud beszélni, stílusát a helyzethez igazítva írja le vagy fejt ki bármit, előadását logikusan szerkeszti meg.
Mire elég a C2 nyelvtudás szint?
Ezen a szinten beszéli a nyelvet egy tolmács, hivatásos fordító, az, aki nem csak használja az idegen nyelvet, hanem munkaeszköze is. Szintén így beszéli a nyelvet az, aki teljes mértékben az idegen nyelvi környezetben él, a nap legnagyobb részében az idegen nyelvet használja évek, évtizedek óta. Sok területen már könnyebben fejezi ki magát az idegen nyelven, mint az anyanyelvén.
Figyeld meg azonban, hogy még C2-es szinten sem követelmény, hogy akcentus nélkül beszélj egy idegen nyelvet. Márpedig tudat alatt sokan ezt tűzik ki maguknak elérendő célul.
Tudd meg pontosan, mennyi ideig tart megtanulni angolul! A következő bejegyzésben tippeket kapsz a gyorsabb haladásra és azt is pontosan megtudod MENNYI IDEIG TART MEGTANULNI ANGOLUL!
Nyelvtudás szintek – mire érdemes ráhajtani?
Most, hogy végigtekintetted a szinteket, könnyebben meg tudod válaszolni a kérdést.
Az anyanyelvi szintű nyelvtudás az akcentus nélküli beszéddel együtt ritkán lehet reális cél. Bármennyire is csodálatra méltó lenne, de egy ilyen céllal a szemed előtt jó eséllyel mindig elégedetlen maradsz.
C1-C2 szintre akkor lesz szükséged, ha valóban az adott nyelvterületen élsz. Egyéb esetben nem elvárás és nem is szükséges, hogy ezen a szinten ismerj egy nyelvet.
A B1-B2 szint tökéletes cél akkor, ha a nyelv a munkádhoz vagy az életedhez szükséges és naponta találkozol vele. A B2 szint – ha valóban beszéled – megfelel annak, amit egy kívülálló felsőfokúnak jelölne meg.
És van egy nagyon jó hír: már az A2 szintű nyelvtudás is elég ahhoz, hogy szabadon mozogj turistaként az anyanyelvi területen. Sőt: az A1 szintű  nyelvtudás is elég lehet a túléléshez. A legtöbb ember számára az A2 szintű nyelvtudás tökéletesen elég. Ha időnként üzleti kapcsolatba kerülsz külföldiekkel, vagy kiadod a lakásodat külföldi turistáknak, az A2 szintű nyelvtudással maradéktalanul elégedetté teheted őket.
Ezek szerint már néhány hónap alatt eljuthatsz arra a szintre, amin már beszélgetni tudsz másokkal idegen nyelven. Hol van akkor a probléma a nyelvekkel? Miért van az, hogy hosszú évek tanulása után sem mernek emberek megszólalni idegen nyelven?
A probléma abban áll, hogy az évek során elsajátított nyelvtudás nem a beszéd értésre és aktív beszédre, hanem az írott szövegek megértésére vonatkozik. Ezek a készségek ugyanis külön-külön fejlesztendők. Előfordulhat, hogy valaki az írott szövegeket B2 szinten érti, beszélni viszont A1 szinten (vagy még úgy sem) képes. És ez bizony nagyon, nagyon frusztráló.
Nem a nyelvtanulás időtartamát és mennyiségét kell tehát növelned. Ha meg akarsz tanulni egy nyelven beszélni, akkor beszéd alapú tanulási módszert kell választanod. Az angol nyelv tekintetében szerencséd van, mert létezik ilyen módszer: a DynEd Angol Nyelvtanfolyamok.
Teszteld le máris a nyelvtudásodat! Erre a linkre kattintva ingyen végezheted el a legjobb online angol szintfelmérő tesztet!
Categories: Angol tanulás onlineTags: Online angol
Beszédkészség fejlesztése – a nyelvtanulás hasonlít a tánctanuláshoz
Angol tanulás egyénileg – hogyan találj rá időt?
A kaliforniai székhelyű DynEd Inc. 1989 óta fejleszt digitális angol nyelvi tananyagokat. Ez a vállalat készítette a világ legelső multimédiás nyelvoktató cd-jét is. Napjainkban az Egyesült Államokon kívül a Távol-Keleten, Törökországban és Dél-Amerikában több, mint 20 millió tanuló használja a DynEd anyagait. Európa több országában is akkreditált, hivatalos iskolai tananyag. Magyarországi forgalmazója a CTI Education Kft. A CTI Education 2015-ben alakult, feladata a DynEd tanfolyamok népszerűsítése, támogatása és a forgalmazói engedélyek továbbadása Magyarországon.
Kövess minket a Facebookon
Copyright: CTI Education Kft. 2022
HTML Snippets Powered By : XYZScripts.com